
السلام عليكم ورحمة الله وبركاتهء الحمد لله حمدًا كثيرا طيبًا مباركا فيه والصلاة والسلام على أشرف الخلق سيدنا محمد وعلى آله 
وأصحابه وأتباعه بخير وإحسان إلى يوم الدين, أما بعد؛ 

حياكم الله إخواني الأفاضل وأخواق الفضليات, ولقاء جديد, ووقفة جديدة مع الوقفات التربوية مع سنة حبيبنا المصطفى -صلى 
لله عليه وسلم-. 

أبدأ بمذا الحديث عن عبد الله بن مسعود -رضي الله عنه- قال: قال رسول الله -صلى الله عليه وسلم-: "إذا كُنْثُمْ ثَلانَةَ فلا 
اجى الان دون الآخَرِ. حم نلوا بالئّاسٍ من أجل أن يرنه" . 

طبعًا هو الحديث ده بعيد على أنه له جانب فقهي عملي» في ملمح شدن جدًاء يعني توقفت معاه وقفة وهو فعلّا جدير إن الإنسان 
يتوقف معاه» انظر إلى مستوى الأدب في التعامل بين الناس بعضهم البعض في ميزان الشرع, أدب رفيع» يعني تلاتة واقفين بيتكلموا 
في واحد عايز يقول للتاني كلمة خاصة؛ الشرع ناهم إن في اتنين يتكلموا مع بعض ويتركوا الثالث. 

وانظر إلى الإشارة بالنص على إبه؟ على هذا فإن ذلك بحزنه, إن اتنين يتكلموا وواحد لاء فذلك يحزنه, مراعاة هذا الشيء البسيط 
من مشاعر الإنسان ده محتاج مش وقفة محتاجة وقفات حقيقي. 


ازاي إن الشرع» الشرع اللي بيأقٍ بالأمور العظيمة, بيأ بعلاقة العبد بربه» بعلاقات» بإنشاء دول» بمنظومة اقتصادية» بمنظومة 
سياسية» بتشريعات» بأحكام» بجنايات» فتخيل هذا الشرع اللي بيأسس لنظومة حياة كاملة قد يتفهم الإنسان أنه يأ بالأمور 
الكبيرة» وبالأوامر اللي بتتعامل مع الأشياء الخطيرة» لكن تخيل أن الشرع ينزل بنص يتكلم على شيء دقيق داخل نفوس البشر 
ويراعي حال فرد واحد في موقف عابر. 

طبعًا يعني هو من الناحية الفقهية تمكن يحصل هذا التناجي زي ما ورد في بعض الروايات بإذنه؛ يعني لو استأذنوه فأذن هم مش فيه 
حرج» لكن هي القضية الأصلية فكرة ازاي الشرع نظر إليك أنت وتفاصيلك داخل منظومة الشرع, وازاي الشرع وضع هذه 
المنهجية اللي أنت لقيتها بعد ذلك منعكسة في حياة الأجيال التي تربت على هذا الشرع. 

يعني؛ موقف حدث أيضًا في عهد الصحابة: عن عبد اله بن دينارٍ قال: كنث أنا وعبدٌ الله بن عْمَرَ عند دارٍ خالدٍ بن عَقبة التي 
بالسوق. فجاءً رَجُلْ بريد أن يُناجيّه وليس مع حعبد الله- ابن عْمَرَ أحدّ غَيري" اتنين واقفين وواحد جاي بس عايز كلمة من 

سيدنا عبد الله بن عمر على جنب "فعا عبد الله بن عُمَرَ رجلا آخَرَ حتى كنا أربعة فقال لي وللرًجل الذي دعا: استْخياء فاي 
جع رسولَ الله صلَّى الله عليه وسلَّمَ يقول: لا يتناجى اثنان دون واحدٍ" "» طبّقه أهو, مرضاش إن هو يتكلم مع هذا الرجل إلا 
لما جاب واحد كمان مكن يقف مع الرجل الذين سيتناجون من دونه. 

لكن الملمح فعلًا اللي عايزك تركز عليه اعتناء الشرع بك أنت» اعتناء الشرع بتفاصيل» تفاصيل حياتك» تفاصيل مشاعرك 
ازاي إن تكون هذا اللمحة العابرة داخل نفسك محل اهتمام من شرع الله -سبحانه وتعالى-. 

رسول الله -صلى الله عليه وسلم- بيعلّم الناس» ويربيهم؛ ويهذب أخلاقهم على أمر, هذا الأمر قد يبدو لنا احنا في حياتنا حاجة 
بسسيطة جدًَاء حاجة يعني ولا يخطر ببالنا أصلًا إن هي حاجة مهمة يعني بل ولو حتى عرفنا يمكن إن هي مهمة ممكن كثير من 
الناس لا يهتمون بما على الإطلاق. وجود بس هذا التغير داخل نفس الإنسان من إن اتنين بيتناجوا دونه هذا التغير أو هذا 
الضيق محل اهتمام للشرع لدرجة أنه يأ به تشربع. 


الشرع عندما تنظر إليه من هذا المنظور هتجد أفق للتدبر في الشرع أفق عالي جدًاء وقوفك على هذا المعنى من الأبواب العظمية 
لتعاملك أنت مع شرع الله -سبحانه وتعالى-» أنت في ميزان الشرع لك قيمةء أنت كمؤمن لك قيمةء كل ما له علاقة بك له 
قيمة» الشرع صانك» صان نفسك» صان عرضكء صان مالك» الشرع صان لك كل شيء يخصك حت أنه صان لك مشاعرك 
هذا المنظور الحقيقة أنا شايف إن هو منظور عظيم جدًا يرتقي بالإنسان المؤمن, الشرع يرفع منك يُعلي من شأنك, من الجميل 
جدًا إنك تستشعر هذه المكانة وهذه المنزلة» من الرائع جدًا في هذا الزمان اللي أنت بتستشعر فيه الغربة» بتستشعر فيه الوحشة, 
بمستشعر فيه تغير الناس» وتغير أحواهم» وتغير طباعهم» وتغير تفاصيل الزمن اللي أنت بقيت عايش فيه فعلا كأنك عايش في 
صحراء جرداء» في هذا الوقت اللي تبدلت فيه الكثير من القيم والمعايير» في هذا الوقت اللي تغيرت فيه أخلاق الناس ومعاملام 
في هذا الوقت اللي تغيرت فيه النفوس وطباعهاء في كل التفاصيل دي فجأة تستشعر إنك طالع في النص في واحة جميلة وسط كل 
هذه الصحراء اسمها أنت والشرع. 

في الوقت اللي الحياة اللي بتنترع قيمتك» في الوقت اللي أنت بتحس إن عمرك بِيُهِدّر بتحس إن أنت لا قيمة لك في هذه الآلة 
الجبارة اللي عمالة تدر اسمها آلة الحياة» وسط كل ده تجد الشرع ينتشلك يحبر كسرك» يُطمئنك, يربت على كتفك» يخبرك أنك 
عند الله لست بكاسد. 


رسول الله -صلى الله عليه وسلم- مازح يومًا رجلا من أصحابه من أهل البادية فقال: من يشتري هذا العبد؟ فقال له الرجل: يا 
رسول الله إِذا -والله- تمدن كاسِدًاء فقال له البوم -صلَّى الله عليه وسلّم-: ولكنّكَ عِندَ الله لست بكاسد" 

نعم يا مؤمن أنت عند الله لست بكاسد» مفيش حاجة اسمها أنت شيء بلا قيمة» مفيش حاجة اسمها مؤمن بلا قيمة» أنت أصلًا 
شيء له قيمة» وجودك في هذه الحياة كعبد لله قيمة» وجودك وأنت تعبد الله قيمة» وجودك وأنت تحمل هذا الدين قيمة» أنت قيمة 
فاحرص على قيمتك, وبالطبع أنت ترتقي في مدارج القيمة البشرية بارتقائك في مدارج العبودية» كلما زاد العبد عبودية لله وذلًا 


" تخريج صحيح ابن حبان 
" صححه ابن حجر العسقلاني 

لله وتواضعًا لله وخضوعًا لله إلا رفعه الله, هذا ما فهمه حتى الصحابة قال عمر بن الخطاب: "نحن قوم أعزنا الله بالإسلام فإن 
ابتغينا العزة في غيره" مفيش عزة "أذلنا الله" اعرف هذا إذا أردت أن تجد قيمتك في الحياة إنغا قيمتك الحقيقية عند الله. 

والحقيقة برضو من الملامح الجميلة اللي بدشهد فيها معنى هذا الحس التربوي اللي تلقاه الصحابة من الشرع» فيه موقف حصل 
كده تمكن نحكيه: 

عن أبي سعيد -رضي الله عنه- أن أَبَا مُوسَىء أَنَى باب عُمَرَ-رضي الله عنه-, فَاسْتَأَدَنَ-أبو موسى-. فَقالَ عْمَرُ وَاحِدَةٌ م اسْتأَدَنَ 


2و 


الله صَلَّى الله عليه وَسَلَّمَ فَهَ وإِلّا, فَلأَجْعَلَئَكَ عِظَدَ قالَ أَبُو سَعيدٍ: فأتانا فَقالَ: أ تَعْلَمُوا أنَّ رَسولَ الله صَلَّى الله عليه وَسَلَّم 
قالَ: الاسْْدَانُ كلاث؟ قالّ: فَجَعَلُوا يَضْحَكُونَ, قالَّ: فَقْلتْ: أَتَاكُم أَخْوكُم ملم قذ أفزع, تَضْحَكُونَ؟ انْطَلِق فأنا شَرِيكُكَ في 
هذه العْقُوبَِ" فذهب معه إلى عمر وشهد بأنه مع ذلك من رسول الله -صلى الله عليه وسلم-. 

الموقف طبعًا فيه كثير من الفوائد والمسائل: 

يعني هو الموقف إن سيدنا عمر استأذن عليه سيدنا أبو موسى -رضی الله عنه-. فاستأذن عليه ثلاث مرات فلم يرد سيدنا عمر 
فانصرف سيدنا أبو موسى» فسيدنا أبو موسى أخبر سيدنا عمر أن النبي -صلى الله عليه وسلم- قال: أن "الاسْينْدَانُ ثلاث" فإن 
بأحد يشهد أن البي -صلى الله عليه وسلم- قال هذا وإلا سأعاقبك» طبعًا سيدنا عمر كان له مهابة» فسيدنا أبو موسى جاء إلى 
مجموعة من الصحابة يجلسون وكان فيهم صحابي جليل أبو سعيد الخدري» وجاءهم فزعًا؛ لأن سيدنا عمر كان شديدًاء فجاءهم 
فزعًاء فالصحابة ها رأوا فزعه وعلموا لماذا هذا الفزع فضحكوا. 

طب يا ترى هذا الضحك يعني كان سخرية منه؟ أبدَّاء هل كان عدم اهتمام؟ أبدَاء إنما كان لطرافة الموقف» يعني الموقف كان بالنسبة 
هم موقف طريف فحملوه على هذا المحمل, سيدنا أبو سعيد قال هم: جاءكم أخوكم فزعا تضحكون, يعني أخوكم جاي لكم وهو 
في حال فزع» أي كان بقي سبب الفزع ده إيه تضحكوا وهو على هذا الحال من الفزع, هي دي اللقطة! 

ألقط معى اللقطة ديء انظر إلى اعتناء سيدنا أبو سعيد الخدري بمشاعر أخوه سيدنا أبو موسى» الصحابة كانوا لا يقصدون الأذية 
ولا يقصدون الاستخفاف طبعًاء هم كانوا أعلى وأرقى من هذا بكثير» موقف عفوي زي ما بيحصل بينا كأصحاب» ممكن يحصل 
أي موقف كده فتلاقي واحد ملا مش عارف مش لاقي المفاتيح بتاعته أو مش الموبايل بتاعه فحصله شيء من الاضطراب كده 
والفزع, وفجأة نفاجاً مثالا المفتاح في يده أو الموبايل في ايده فنقعد نضحك» شيء موقف عادي يعني . 


لكن شوف أنت بقى الارتقاءء الارتقاء التشريعي كده» الشرع لما بيرتقي بك» وبيرتقي بفهمك» بتجد إن أنت حريص على الآخرين 
لدرجة أن الحاجة العابرة دي اللي ممكن مناخدش بالنا منها اوي لا أنت هتلتفت هاء هتلتفت لمشاعر هذا الإنسان اللي كان في 
حال معينء كان في نوع من أنواع الفزع» في نوع من أنواع المحم في نوع من أنواع الضيق» ممكن يكون أنت بالنسبالك هذا الموقف 
يعني أنت مش شايف إن هو يستحق» لكن عنده يستحق وأنّر عليه فأنت من المطلوب منك كعبد مؤمن يفقه هذا الدين أن تحترم 
مشاعر الآخرين» فشوف أنت بقى ده أنا شايفه من أثر التربية الإيمانية اللي ترباها هذا الصحابي وعلم أن الشرع راعى مشاعر 


* جيم سناع 

الناس وراعى أحوالحم وراعى كذا وكذاء وبناء عليه فهم هذا الفهم الراقيء لأ ميبقاش أخوكم جاي لكم في هذا الحال وأنتم تضحكوا 
منه. 

أنا عايزك بقى تتنقل من اللقطة دي» أعدي كده وتعال النهاردة نعيش في الزمن اللي احنا فيه شوف الفارق الرهيب بين هذا الكلام 
الراقي وبين ما نتعامل نحن به في حياتناء تعال شوف أنت ازاي مش الناس بتسخر مفلا من موقف عفوي ده بالعكس ده صاروا 
يتعمدون الإيذاء للآخرين؛ لأجل الضحك والتسلية. 

تعال شوف بس ما يحدث مغلا على مواقع التواصل» ازاي إن فيه واحد مثلّا كتب حاجة أو قال حاجة أو حتى من غير ما يكتب 
ولا يقول» ممكن واحد ملا موقف عابر في فيديو ولا في صورة» وتعال شوف بقى الناس بتتعامل ازاي معاه؟ أو مع الموقف ده أو 
ازاي إن هي بتستقبل الحدث ده» تجد الحقيقة أن قصاد الصورة البراقة اللي كان فيها هذا الرقي الإنسان العظيم, والتعامل الراقي 
مع الآخرين ومشاعرهم وردود أفعاهم وما بين هذه الجموع التي صارت لا تبالي بمشاعر الآخرين وكل همهم ازاي إن هما ويقضوا 
وقت لطيف, يقعدوا يضحكوا ويقضوا اللحظة, ازاي إن هما ممكن يصل الحال السخرية المباشرة وإيذاء الآخرين أشد الإيذاء جرد 
البسمة» إنه يقضي وقت ظريف» صورة ملا بتتعرض وهاتك يا تعليقات وسخرية وتصل إلى حد السفالة وقلة الأدب, ازاي إن في 
مغلا إنسان مغلا يقول حاجة معينة أو يسأل حتى عن حاجة معينة وتلاقي الناس عمالة تستهزأ بيه, ايه يا عم اللي أنت بتقوله ده 


مش عارف ايه» ازاي وصلنا من هذا الرقى إلى هذا السفول؟ 


ازاي ناس الرابط بينهم دول امهم مسلمين ودول امهم مسلمين» دول عندهم الشرع ودول عندهم نفس الشرع, ازاي ده ارتقى 
حتى وصل إلى هذا الحس العالي جدًا من الجمال في التعامل» وازاي إن هو وصل به الحال إلى إنه يدرك أبسط الحاجات» هو مطالب 
بمراعاتها ومراعاة أثر الكلمة وأثر الضحكة وأثر النظرة على الآخرين» وما بين هذا القطيع اللي بيهيم على وجهه كل همه إنه يضحك 
وخلاص ويسلي وقته وخلاص, ولا يهتم ولا يبالي» ده غير الذين يتعمدون أصلا الأذى للأذى كده من غير أي حاجة, فارق كبير 
جداء فارق منهجية؛ وفارق تربية» المنهج نفسه إذا فهمناه ثم تربينا عليه الحصلة هتكون هذا الرقي. 

ابعد عن الفهم» ابعد عن التربية» ابعد عن التطبيق» هتجد ما نتكلم عنه ونشتكي منه في حياتنا الآن. هتجد مثل هذه السوءات» 
هتجد مثل هذه التصرفات. 

حاجة زي مثلا موضوع اللي بنسميه التنمر مثلًاء ازاي ده يخرج في مجتمع وبيئة تدين لله بالإسلام؛ ازاي يكون فيه هناك استسهال 
لأذية الآخرين لا لشيء إلا إن هذا الإنسان مثلّا ضعيف شوية أو إنسان غلبان شوية. 

ده غير بقى ما انتشر كذلك بين الأصدقاء بالذات, يعني أنا بديك مثال أهو نموذج لأصدقاء وأخوة في الله ازاي تعاملهم مع بعضهم 
البعض» تعال شوف بقي دلوقتي مغلا الشلل والصحاب بيتعاملوا ازاي مع بعضهم البعض» الإيذاء أصلًا ده أصل في التعاملء إيذاء 
بكل الصور؛ إيذاء باللفظ, إيذاء بالفعل» إيذاء بكل حاجةء المشكلة بس مش في كده» المشكلة إن أنت مطالب أنك تتقبل هذا 
الأذى» ولو متقبلتوش تبقى إنسان سخيف» رخم» دمك واقف» ازاي أنت متبقاش متجاوب معاهم» يعني واحد مغلا يضربك ولا 
يشد الكرسي يوقعك أنت مطالب عادي أنك تتقبل ده يعني مفيش مشاكل خالص» واحد يستهزأ بك لا متزعلش أنت لو زعلت 
تبقى إنسان بايخ» لازم تبقى كده بحبوح كده وظريف وتتقبل هذه السخرية» واحد يسخر منك وتضحك على السخرية مفيش أي 
مشاكل خالص» لكن لو اعترضت تبقى أنت الغلط وهو الصح» إلى أفق آخر طبعًا من السفالة بقى لما نصل إلى مرحلة إن يكون 
في هناك بذاءات وشتائم والكلام ده كله وواحد مطالب إن هو يؤذي الآخرين بشتائم والتاني يتقبل هذه الشتيمة لإن هم أصحاب» 

ازاي إن هم ممكن يقعدوا مع بعض کده في مجلس» ده يسب لده وده يشتم ده بأبوه» وده يشتم ده بأمه عادي جدَاء ليه؟ هم 
أصحاب ولو زعلت لا أنت ملكش حق. 

ازاي وصلنا من ده لده؟ لما كان هناك هنا اتصال مع هذا الشرع ارتقى ده» ولما كان في انفصال سقط ده» ده في منتهى البساطة 
المشكلة إن مفيش سيستم» مفيش منهج» لما يكون في منهج والناس فهماه ومتربية عليه ومطبقاه هتشوف هذه النماذج العالية, 
هدشوف هذه القمة» هتشوف ازاي أثر بقى التربية» هتشوف أثر هذا ازاي» أثر المنهج» أثر هذا الدين في الحياة» هتجده في كل 
صغيرة وكبيرة. هتجده في هذه اللقطات العابرة اللي احنا لا نقيم ها وزنا. 

بل عجيب يا أخي -سبحان الله- يعني ده العجيب إن بقى يعني فكرة السخرية من آلام الآخرين بقى شيء عادي جدَاء يعني هو 
شيء طبيعي مثلًا إن فيه واحد يؤذى فإن أنا أضحك؟ 

أنا هديك برضو مشهد كده من المشاهد عشان تشوف الفارق بين يعني الذين تربوا على الشرع وفهموا هذا الشرع» وبين من بعدوا 
عن هذا الشرع: 

قال الأسود: دحل شَبَابٌ من قُرَيْش على عَائْشَةَ وهي ين وَهُمْ يَضْحَكُونَ فَقالّث: ما يُضْحِكُكُمْ؟ قالوا: فان خَرّ على طَنُبٍ 
طط فگادٿ عَنْقُه أو عَيْنهُ أن تَذهبء فقالّث: لا تَصْحَكُواء فق معت رَسولَ الله صَلَّى الله عليه وسلّم قالَّ: ما من ملم 
يشاك شوگ فما فَوْقَهَا إلا كُببث له ا َرَج وَحِيَثْ عله ا حَطِيئةٌ. * 

شوف بقى الفارق» الصورة كالآقٍ السيدة عائشة -رضي الله عنها- دخل عليها مجموعة من الشباب وها بيضحكواء بتضحكوا 
ليه؟ ده فلان اتكعبل فكانت دماغه هتتفتح أو كانت عينه هتروح» وبيضحكوا عادي زي ما احنا واحنا ماشيين واحد صاحبنا وقع, 
اتكعبل في حاجة تلقائيًا بنضحك عالمنظر, الواحد وقع حتى لو حصله ايه. واحد مغلا وقع أو وقع وأتعور أو ده تلقائيًا اللي حواليه 
بيقعدوا يضحكواء شوف بقى النقلة الايمانية» فقالت لهم: ده مش موقف ضحك» ازاي تضحكوا من ده؟ ده واحد أخوكم المسلم 
حصله شيء من الأذى» والنبي -صلى الله عليه وسلم- قال أن المسلم إذا تعرض للأذى فهو يؤجرء فالشرع اعتبر أقل مصاب 
يصاب به المؤمن أن هذا من المصائب حتى ولو كانت صغيرة» حتى الشوكة يشاكها يكفر عنه. 

فأنت لما يحصل قدامك موقف زي دا متنساش اللقطة دي» متدساش لقطة ايه؟ لقطة أن هذا بلا مجرد الوقعة بلاء! مجرد بس إنه 
كان جاي يقعد على الكرسي فوقع ده بلاء؟ اه بلاءء ما هو الشوكة بلاءء الهم بلاءء الغم بلاءء فأن يقع أخوك المؤمن في شيء هذا 
الشيء يعد من البلاءء أنت عليك أن تتقبله ذا المنظور؛ المنظور الابتلائي» إن أنت تخفف عنه» وإن أنت تسأل الله له العافية» إن 
أنت تتعامل بهذا الحس الإيماني, إن هذا مؤمن وأصيب» يا عم بس ده هو عادي إن هو وقع وبيضحك والكلام ده كله» مفيش 
مشكلة» مفيش مشكلة إن هو راجل تقبل الموضوع عادي والكلام ده كله» بس أنت برضو خلي بالك» متجعلش هذا مادة للتندر 
والسخرية. 

أنت دلوقتي مغلا تبص تلاقي» ممكن تلاقي مغلا على بعض المواقع ينشروا فيديو کامل» فيديو كامل عن ايه؟ مواقف اللي بيسموها 
مواقف السقوط, الفيديو كله من أوله لآخره معرفش واحد ماشي أتكعبل وقع في ميه» واحد مش عارف كذا كان هيقع من البلكونة, 
يعني المواقف كلها عبارة عن ايه؟ عبارة عن وقعات» واحد كان ماشي مش عارف شايل ايه وقع منه والناس تضحك» يعني واحد 
كان في شغله مثلّا وخبط في حاجة حاجات كتير وقعت واتكسرت دي مصيبة بتُلقى إلينا على إن هي مادة للتندر والتفكه, 

فبنضحك على مصائب الآخرين» ده تبلد لالإحساس» ده عكس المطالب أصلاء ده أنت المفروض تسأل له العافية» ولو تقدر إن 
أنت تخفف مصابه تخففه, مش جعلها مادة للتندر والسخرية. 

ده الفكر اللي أنا بكلمك عليه ازاي إن أنت لا تتربى في هذا الحضن الإيماني, وهذه التربية على الشرع, أنت تلقائيًا هتبص تلاقي 
أخلاقك وسلوكك وتعاملاتك ارتقت» أنت هتلاقي نفسك بقيت بني آدم تاني؛ لكن لما هنتعامل با تعارف عليه الناس» أنت ممكن 
تلاقي أسوأ التصرفات» وأسوأ السلوك أمر معتاد, أمر شائع, أمر عادي» أمر يتعارفه الناس ومتوافقين عليه» لكن هذا لا يرضي 
الله هذا غير متوافق مع الشرع, حتى لو الناس مبسوطة به؟ حتى لو الناس مبسوطة به. 

خد عندك بقى كثير من السلوكيات؛ النكت,ء التريقة» تقعد في قعدة يقول لك تعالى نمسك فلان ده نشتغله, اه إن هم بمسكوا 
واحد كده في قعدة ويقعدوا يشتغلوه وكده ويضحكوا عليه والكلام ده كله عشان هو إنسان طيب وميعرفش يرد ده بالنسباهم اه 
عادي متعارف عليه. 


أنت عارف في كم قد إيه من المصايب اللي ارتكبت في الجلسة دي؟ في اعتداء على عرض أخوكم» في تحديث بالكذب لأجل 
الضحكء كبرت خيانة أن يحدث أحدكم أخاه بالكذب وهو له مصدق» يعني القعدة دي ربع ساعة ولا نص ساعة انحط فيها كمية 
مصايب في ميزان الشرع ودول واخدينها عادي» يطلعوا في مجلس واحد بكم من السيئات وهو بالنسبة لحم عادي» ده فضلًا عن 
استسهال الفحش» يعني في ناس بتتعامل مع بعضها بفحش القول عادي "وإنَ الله يبغضٌ الفاحشن البذيء"". بل فيه ناس بتتعامل 
يعني السباب» السباب ده بيعد في الشرع قذف للمحصنات» يعني هو هيقابل ربنا وقد قذف يعني كثير من النساءء ويعد عند الله 
قذف محصنة» وهي من الكبائر العظيمة عند الله -سبحانه وتعالى-» وكل ده عادي يعني خليك فرفوش كده. 

فتخيل سبحان الله ازاي النقلة الرهيبة ما بين السفول في البعد عن الشرع» وازاي النقلة العظيمة في الارتقاء عندما يتعامل الإنسان 
بالشرع» متنساش اللقطة دي. 

اللقطة الأولانية: أنت فين في الشرع, اللقطة الثانية: الشرع وضعك فين مع الناس» ووضع الناس فين معاك, متدساش أبدًا هذه 
الأشياء حتى وإن نساها الناس» متنساش هذه القواعد وإن تجاهلها الناس» متنساش الأمور حتى وإن كادت أن تطمس بين الناس» 
هذه من الأمور التي تحتاج إلى إعادة ترميم» لأء إعادة إنشاء أصلاء إعادة ضبط لهذه المناهج, إعادة ضبط للناس مع هذا المنهج, 
إعادة ضبط سلوك الئاس ولتعاملات الناس» قدامنا الكثير والكثير لنصلحه, فإذا كان أمامنا هذا المنظور الكلي اللي تفهم به الشرع 
بكلياته وجزئياته فعلًا أنت نفسك هتتغير, هتتغير لما تعرف كيف نظر لك الشرع؟ كيف نظر الشرع للآخرين؟ كيف نظر الشرع 
لعلاقاتك بالآخرين؟ وكيف سيكون حياتك عندما تتعامل؟ 


تخيل وأنت ماشي في حياتك أنت آمن على نفسك» آمن على عرضك» آمن على, مصون» نشي في الشارع مصون, محدش يؤذيك 
بكلمة. محدش يؤذيك بنظرة» محدش يعتدي عليك» محدش يقل منك» محدش تمتد إليك يده ولا لسانه ولا نظرته بالشر ولا بالأذى 
ولو بسيط» "لا ضررَ ولا ضرارَ"" قاعدة عامة عندنا في دين الله. 


` صحيح الترغيب 
0 صحيح ابن ماجه 

فتخيل يا عبد الله عندما تحيا بين أناس هذا هو قانونمم الحاكم» ساعتها ما نراه من عذاب في تعاملاتنا مع الآخرين سينقلب إلى 
نعيم» عندما تعيش مع من يرعاك ويحوطك ويحبك ويهتم بشأنك ولا يسمح لا بالأذية منه ولا من الآخرين أن تصل إليك. 

الناس يتعاملون الآن على أن الحياة مع بعضهم البعض هو جحيم., ده حقيقي» ليه؟ لابتعادهم عن المنهج, لابتعادهم عن شرع الله 
لكن عندما تكون هناك الحياة في كنف الشرع ستجد هذا الوصف الإيماني أن المؤمن للمؤمن كالبنيان المرصوصء أن المؤمن مع 
المؤمن كالجسد الواحد إذا اشتكى منه عضو تداعى له سائر الأعضاء بالحمى والسهر. 

هناك الكثير نما افتقدناه لكن الوقت لم يفت بعد. نستطيع أن نشرع في الإصلاح» وأن تكون البداية منك إلى الآخرين, عندها 
عندما يصلح كل منا عتبة داره سينصلح الشارع كله وعندما ينصلح الشارع سينصلح الجتمع» الطريق طويل نعم المهم أن نعلم 
أين الطريق؛ وما هو الطريق» وكيف نمشي في الطريق. 

أسأل الله -سبحانه وتعالى- أن يعلمنا ما ينفعناء وأن ينفعنا بما علمناء وأن يجعلنا تمن يستمعون القول فيتبعون أحسنه, وإلى لقاء 
قادم إن شاء الله والسلام عليكم ورحمة الله وبركاته. 

